Αμύντας Υμηττού (καλαθοσφαίριση γυναικών)

Ο Αθλητικός Όμιλος Αμύντας Υμηττού είναι ελληνικό αθλητικό σωματείο που δραστηριοποιείται με έδρα την περιοχή του Υμηττού, στον Κεντρικό Τομέα Αθηνών της Περιφέρειας Αττικής, στους πρόποδες του ομώνυμου βουνού. Επίσημο έτος ίδρυσής του είναι το 1950 και οι αθλητές του αγωνίζονται φορώντας εξοπλισμό μπλε και πορτοκαλί χρώματος. Η ονομασία του συλλόγου προέρχεται από τον πατέρα του βασιλιά Φιλίππου Β΄ της Μακεδονίας και παππού του Μεγάλου Αλεξάνδρου, Αμύντα Γ' της Μακεδονίας. Σαν σφραγίδα επιλέχθηκε η κεφαλή του βασιλιά Αμύντα με λεοντή, όπως αποδίδεται σε νόμισμα της εποχής διότι ανάγει την καταγωγή του στον Ηρακλή.«Ένας όμιλος γεμάτος ιστορία», πληροφορίες στον επίσημο ιστότοπο του συλλόγου. Ανακτήθηκε 27 Δεκεμβρίου 2024.

Ο αθηναϊκός σύλλογος καλλιεργεί κατ' αποκλειστικότητα το άθλημα της καλαθοσφαίρισης. Διαθέτει τμήμα τόσο ενήλικων γυναικών, καθώς και αθλητριών νεαρότερων ηλικιακών ομάδων. Αθλητική έδρα των τμημάτων αυτών είναι το Κλειστό Γυμναστήριο Υμηττού (πρώην χώρος της ΠΥΡΚΑΛ), χωρητικότητας 600 καθήμενων θεατών.

 Ιστορική αναδρομή 
 Η Παρένθεση του Αμύντα Δάφνης-Υμηττού 
Το καλοκαίρι του 2010, με αφορμή τη συνένωση των Δήμων Δάφνης και Υμηττού σύμφωνα με το «σχέδιο Καλλικράτης», τα σωματεία Α.Ο. Αμύντας Υμηττού (ανεπίσημη ίδρυση 1948) και Α.Ο. Δάφνης (ίδρυση 1939), αποφάσισαν τη συνένωση τους. Η κίνηση αυτή βρήκε σύμφωνους τους τότε Δημάρχους Υμηττού και Δάφνης και είχε σαν σκοπό τη δημιουργία ενιαίας ανταγωνιστικότερης ομάδας. Η ένωση αφορούσε όλα τα τμήματα των δύο ομάδων, αγωνιστικά και υποδομών, τόσο αντρικά, όσο και γυναικεία.«Ενώθηκε ο Αμύντας με τη Δάφνη!», άρθρο στον ιστότοπο WePlayBall.gr, 27 Αυγούστου 2010. Ανακτήθηκε 27 Δεκεμβρίου 2024.«Ολοκληρώθηκε η συγχώνευση Δάφνης με Αμύντα», άρθρο στον ιστότοπο In.gr, 26 Αυγούστου 2010. Ανακτήθηκε 27 Δεκεμβρίου 2024. Η συγχώνευση αυτή τελικά υπήρξε επιφανειακή, καθώς συμφωνήθηκαν μεν το όνομα, το σήμα και η έδρα του ενιαίου συλλόγου, ωστόσο δεν ολοκληρώθηκαν ποτέ οι νόμιμες διαδικασίες για την συνένωση των δύο σωματείων. Μετά από πέντε αγωνιστικές περιόδους ο Α.Ο. Δάφνης επανασυστάθηκε ως ανεξάρτητο σωματείο και τα νέα στοιχεία ταυτότητας χρησιμοποιήθηκαν πλέον ως μετεξέλιξη του παλαιού Αμύντα Υμηττού.«Η Δάφνη επιστρέφει με τις... ευλογίες Τζιβελέκα», άρθρο στον ιστότοπο BasketBlog.gr, 9 Ιουνίου 2015. Ανακτήθηκε 27 Δεκεμβρίου 2024.

 Θητεία στην Α' Κατηγορία Αττικής (2010-2018) 
Έχοντας μόλις λάβει το δικαίωμα ανόδου στο Πρωτάθλημα Α' Κατηγορίας Αττικής, η ομάδα του Αμύντα κλήθηκε να διεκδικήσει την παραμονή της, αλλά και ενδεχομένως και τη διάκριση, απέναντι σε 11 αντιπάλους. Ήδη από τον Ιανουάριου του 2008 καθήκοντα πρώτης προπονήτριας διατηρούσε η πρώην αθλήτρια του συλλόγου, Φρόσω Δρακάκη.«Για 18η σεζόν στον Αμύντα η Δρακάκη», άρθρο στον ιστότοπο WBasket.gr, 30 Ιουνίου 2024. Ανακτήθηκε 27 Δεκεμβρίου 2024. Η ολοκλήρωση της Κανονικής Περιόδου της χρονιάς 2010-11 βρήκε την ομάδα στην 9η θέση, ακριβώς πάνω από τη ζώνη του υποβιβασμού. Είχε συλλέξει 8 νίκες και 14 ήττες, ισοβαθμώντας μάλιστα με την 8η στην κατάταξη, Ένωση Γαλατσίου.«Αποτελέσματα Α ΕΣΚΑ: Και τώρα play off!», άρθρο στον ιστότοπο WePlayBall.gr, 27 Μαρτίου 2011. Ανακτήθηκε 27 Δεκεμβρίου 2024.

Την επόμενη αγωνιστική περίοδο, 2011-12, ο σύλλογος επέστρεψε στα γήπεδα της Α' Κατηγορίας, πετυχαίνοντας απλώς να βελτιώσει την επίδοσή του. Συγκεκριμένα σκαρφάλωσε στην 7η θέση του τελικού βαθμολογικού πίνακα. Αξιοσημείωτα ισοβάθμισε και πάλι με το Γαλάτσι, με αμφότερες τις ομάδες να έχουν συγκεντρώσει από 9 νίκες και 13 ήττες. Ωστόσο, αυτή τη φορά ο Αμύντας στάθηκε ο ευνοημένος της ισοβαθμίας.«Αποτελέσματα Α’ ΕΣΚΑ: Φινάλε με εύκολα διπλά για ΜΕΛΑΣ και Ζωγράφου, σούπερ Παγκράτι!», άρθρο στον ιστότοπο WePlayBall.gr, 18 Μαρτίου 2012. Ανακτήθηκε 27 Δεκεμβρίου 2024.

Ο τρόπος διάρθρωσης της Α' Κατηγορίας Αττικής δεν άλλαξε ούτε την περίοδο 2012-13, οπότε και 12 σύλλογοι διεκδίκησαν εκ νέου τον τίτλο του Πρωταθλητή και την άνοδο στις εθνικές κατηγορίες. Κατά την ολοκλήρωση της Κανονικής Περιόδου ο Αμύντας είχε συγκεντρώσει 12 νίκες και 10 ήττες, όσες και το Παγκράτι. Παρόλο που η επίδοση της ομάδας βελτιώθηκε σαφώς, ο Αμύντας τερμάτισε για δεύτερη συνεχόμενη χρονιά στην 7η θέση.«Αποτελέσματα Α' ΕΣΚΑ: Απόλυτο φαβορί στα πλέι οφ το Περιστέρι, σούπερ Ζωγράφου στην Πετρούπολη!», άρθρο στον ιστότοπο WePlayBall.gr, 9 Απριλίου 2013. Ανακτήθηκε 27 Δεκεμβρίου 2024.

Την επόμενη χρονιά, 2013-14, έχοντας συγκεντρώσει 14 νίκες και 8 ήττες στη διάρκεια της Κανονικής Περιόδου, ο Αμύντας κατέλαβε την 6η θέση της τελικής βαθμολογίας.«Αποτελέσματα Α ΕΣΚΑ: Έπεσε ο ΜΕΛΑΣ, περιμένει ο Ωρωπός, κερδισμένη η Πετρούπολη!», άρθρο στον ιστότοπο WePlayBall.gr, 1 Απριλίου 2014. Ανακτήθηκε 27 Δεκεμβρίου 2024.«Α' Γυναικών: Πρώτο το Γαλάτσι, διπλή νίκη για Άρη Πετρούπολης», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 31 Μαρτίου 2014. Ανακτήθηκε 27 Δεκεμβρίου 2024. Η αθλήτρια του συλλόγου Στεφανία Πατέρα αναδείχθηκε 10η καλύτερη σκόρερ του Πρωταθλήματος έχοντας συλλέξει 244 σε αριθμό. Επίσης βρέθηκε στην 3η θέση του στατιστικού πίνακα με τις αθλήτριες που σημείωσαν τα περισσότερα τρίποντα, 32 σε αριθμό, με την επίσης αθλήτρια του συλλόγου, Ευσταθία Τσιμιτσιλή, να ακολουθεί στην 7η θέση με 27 στον αριθμό.«Οι κορυφαίες σκόρερς και τρίποντες της Α ΕΣΚΑ για φέτος!», άρθρο στον ιστότοπο WePlayBall.gr, 10 Απριλίου 2014. Ανακτήθηκε 27 Δεκεμβρίου 2024. Παράλληλα ο Αμύντας συμμετείχε στο Κύπελλο Γυναικών της Ένωσης Αττικής, γνωρίζοντας τον αποκλεισμό στους Ημιτελικούς, όπου ηττήθηκε από την Αγία Παρασκευή με σκορ 50-57.«Τι λένε οι αριθμοί για τον τελικό κυπέλλου της ΕΣΚΑ στις γυναίκες», αφιέρωμα στον ιστότοπο SportsHero.gr, 2014. Ανακτήθηκε 27 Δεκεμβρίου 2024.

Το φθινόπωρο του 2014 ο Αμύντας επέστρεψε στην αγωνιστική δράση με αφορμή το Κύπελλο Αττικής, ξεκινώντας από τη Β' Φάση. Στην 1η Αγωνιστική ξεπέρασε το εμπόδιο του Αγίου Θωμά τον οποίο και υποχρέωσε σε ήττα στην έδρα του με σκορ 50-64. Στη 2η Αγωνιστική διασταυρώθηκε με έτερη ομάδα της Α' Κατηγορίας, την Πεύκη. Αναδείχθηκε ξανά νικητής εκτός έδρας, αυτή τη φορά με σκορ 47-65. Η πορεία του Αμύντα στη διοργάνωση ολοκληρώθηκε στη «Φάση των 8» όπου δεν κατάφερε να ξεπεράσει το εμπόδιο της Αγίας Παρασκευής (τελικό σκορ 69-48). Με αισθητά βελτιωμένο πρόσωπο εμφανίστηκε ο Αμύντας και στο Πρωτάθλημα της Α' Κατηγορίας Αττικής της περιόδου 2014-15. Στην Κανονική Περίοδο συγκέντρωσε 17 νίκες και 5 ήττες, με αποτέλεσμα να τερματίσει στη 2η θέση και να διαγωνιστεί για πρώτη φορά στα Play-offs. Υπήρξε δε ο τυχερός ισοβαθμίας με την Πεύκη, την οποία άφησε στην 3η θέση. Ακολούθως διασταυρώθηκε μαζί της για σειρά αγώνων που θα κρινόταν στις τρεις νίκες. Από μία μετέφεραν οι ομάδες από την Κανονική Περίοδο και χρειάζονταν ακόμα δύο. Πρώτος «χαμογέλασε» ο Αμύντας που επικράτησε στην έδρα του με σκορ 83-62. Στη συνέχεια η Πεύκη ισοφάρισε τη σειρά νικώντας εντός έδρας με σκορ 35-61. Στο τελευταίο και καθοριστικό παιχνίδι η Πεύκη «έσπασε» την έδρα του Αμύντα, με το τελικό σκορ να διαμορφώνεται σε 49-54. Έτσι ο Αμύντας τερμάτισε οριστικά στην 3η θέση της Α' Κατηγορίας.

Την επόμενη αγωνιστική περίοδο, 2015-16, ο Αμύντας αγωνίστηκε εκ νέου στο πλαίσιο της Α' Κατηγορίας, η δομή του οποίου διατηρήθηκε ίδια με τη συμμετοχή 12 ομάδων. Ο απολογισμός της Κανονικής Περιόδου ήταν 13 νίκες και 9 ήττες, ενώ δεν παρατηρήθηκε κάποια ισοβαθμία. Σαν αποτέλεσμα η ομάδα του Υμηττού κατέλαβε την 5η θέση της τελικής κατάταξης, χωρίς δικαίωμα συμμετοχής στα Play-offs.«Βαθμολογία και Αποτελέσματα Α' Κατηγορίας Γυναικών 2015-2016», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 28 Δεκεμβρίου 2024. Ωστόσο η χρονιά, πάντα με τη Δρακάκη στον πάγκο, έμελλε να αποδειχθεί αξιοσημείωτη στο πεδίο του Κυπέλλου Αττικής. Ο Αμύντας ως ομάδα της κορυφαίας τοπικής Κατηγορίας ξεκίνησε την πορεία του απευθείας από την 1η Αγωνιστική της Β' Φάσης. Εκεί σημείωσε την πρώτη του νίκη εντός έδρας απέναντι στο σύλλογο του Ζωγράφου με σκορ 46-39. Στη 2η Αγωνιστική υποδέχτηκε το Γαλάτσι παίρνοντας εκ νέου το ροζ φύλλο αγώνος, με το τελικό σκορ να διαμορφώνεται σε 52-36. Στη «Φάση των 8», ξανά στο Κλειστό του Υμηττού, υπέταξε ακολούθως και το Περιστέρι με σκορ 54-47. Στον Ημιτελικό υποδέχθηκε τα Καλύβια Θορικού καταφέροντας να αποσπάσει άλλη μία νίκη με τελικό σκορ 71-62. Στο Μεγάλο Τελικό της διοργάνωσης, που έλαβε χώρα στις 10 Μαρτίου 2016 στο Κλειστό Γυμναστήριο του Χολαργού ο Αμύντας τέθηκε αντιμέτωπος με τον Προμηθέα Χαλανδρίου. Εν τέλει ο Αμύντας στέφθηκε Κυπελλούχος Αττικής, το πρώτο ιδιαίτερο τρόπαιο στην ιστορία του τμήματος. Το τελικό σκορ που καταγράφηκε ήταν 57-64. MVP του Τελικού αναδείχθηκε η αθλήτρια Ναταλί Τζέμη.«Το τρόπαιο στον Αμύντα», άρθρο και φωτογραφικό αφιέρωμα στον επίσημο ιστότοπο της Ένωσης Σωματείων Καλαθοσφαίρισης Αττικής, 10 Μαρτίου 2016. Ανακτήθηκε 28 Δεκεμβρίου 2024.«Έγραψε ιστορία ο Αμύντας», άρθρο στον ιστότοπο WePlayBall.gr, 12 Μαρτίου 2016. Ανακτήθηκε 28 Δεκεμβρίου 2024.«Βαθμολογία και Αποτελέσματα Κυπέλλου Γυναικών (Β' Φάση) 2015-2016», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 28 Δεκεμβρίου 2024.

Την επόμενη χρονιά, 2016-17, ο σύλλογος του Υμηττού επέστρεψε στα γήπεδα της Α' Κατηγορίας, η οποία διοργανώθηκε με μία ομάδα λιγότερη από το προβλεπόμενο. Σε σύνολο 20 αγωνιστικών ο απολογισμός του ήταν 10 νίκες και 10 ήττες. Ισοβάθμισε με τον Άγιο Ελευθέριο και βάσει των μεταξύ τους αποτελεσμάτων βρέθηκε σε πλεονεκτική θέση. Συνεπώς, ολοκλήρωσε τη χρονιά οριστικά στην 5η θέση, μένοντας εκ νέου εκτός των Play-offs.«Βαθμολογία και Αποτελέσματα Α' Κατηγορίας Γυναικών 2016-2017», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 28 Δεκεμβρίου 2024. Σε ό,τι αφορά τη διοργάνωση του τοπικού Κυπέλλου, ο Αμύντας κληρώθηκε στην 1η Αγωνιστική της Β' Φάσης να αντιμετωπίσει εκτός έδρας τον Ωρωπό. Παίρνοντας τη νίκη με σκορ 42-50, προκρίθηκε επιτυχώς στη 2η Αγωνιστική. Εκεί υποδέχθηκε τον Τρίτωνα Σεπολίων απέναντι στον οποίο πήρε νικηφόρο αποτέλεσμα με σκορ 60-56. Στη «Φάση των 8», ξανά στο Κλειστό του Υμηττού, τέθηκε αντιμέτωπος με τον περσινό φιναλίστ, τον Προμηθέα Χαλανδρίου. Ο τελευταίος πήρε άτυπη ρεβάνς αποκλείοντας το σύλλογο του Υμηττού με σκορ 33-48.«Βαθμολογία και Αποτελέσματα Κυπέλλου Γυναικών (Β' Φάση) 2016-2017», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 28 Δεκεμβρίου 2024. 

Και κάπως έτσι φτάνουμε στη σημαντικότερη ιστορικά περίοδο του τμήματος μέχρι το σημείο αυτό, 2017-18, στη διάρκεια της οποίας ο Αμύντας κατέκτησε το νταμπλ στο τοπικό επίπεδο, αλλά και τον προβιβασμό για πρώτη φορά στις Εθνικές Κατηγορίες. Ο ενιαίος Όμιλος της Α' Κατηγορίας συγκροτήθηκε εκ νέου από 11 ομάδες, με μία να έχει ρεπό κάθε βδομάδα. Το πέρας της Κανονικής Περιόδου βρήκε τον Αμύντα αδιαμφισβήτητο κυρίαρχο, με μόλις μία ήττα σε 20 αναμετρήσεις (από τον Άγιο Ελευθέριο την 21η Αγωνιστική). Σαν αποτέλεσμα βρέθηκε στην κορυφή του βαθμολογικού πίνακα με αρκετή απόσταση από τον επόμενο, Άρη Χολαργού.«Βαθμολογία και Αποτελέσματα Α' Κατηγορίας Γυναικών 2017-2018», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 28 Δεκεμβρίου 2024. Στη διαδικασία των Play-offs, διασταυρώθηκε αρχικά με την 4η στη βαθμολογία Α.Ε.Κ. Περιστερίου απέναντι στην οποία είχε ήδη σημειώσει δύο νίκες. Πέτυχε άμεσα την τρίτη που χρειαζόταν, νικώντας την ομάδα των Δυτικών Προαστίων στην έδρα του με το εμφατικό σκορ 63-35.«Βαθμολογία και Αποτελέσματα Α' Κατηγορίας Γυναικών (Play-offs, Β' Φάση) 2017-2018», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 28 Δεκεμβρίου 2024. Στην σειρά των Τελικών διασταυρώθηκε με τον Άρη Χολαργού, απέναντι στον οποίο μετέφερε ξανά δύο νίκες. Το τρίτο παιχνίδι ήταν αρκετό (51-43) για να αναδειχθεί στις 22 Απριλίου 2018 ο Αμύντας Πρωταθλητής Α' Κατηγορίας Ε.Σ.Κ.Α. και να πανηγυρίσει την άνοδο στο επίπεδο των εθνικών Πρωταθλημάτων.«Βαθμολογία και Αποτελέσματα Α' Κατηγορίας Γυναικών (Play-offs, Γ' Φάση) 2017-2018», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 28 Δεκεμβρίου 2024.«Στην Α2 ο Αμύντας με... νταμπλ», άρθρο στον ιστότοπο WBasket.gr, 23 Απριλίου 2018. Ανακτήθηκε 28 Δεκεμβρίου 2024.«Α' Ε.Σ.Κ.Α. Γυναικών: Πρωτάθλημα και άνοδος για τον Αμύντα!», άρθρο στον ιστότοπο AgapoToBasket.gr, 22 Απριλίου 2018. Ανακτήθηκε 28 Δεκεμβρίου 2024. Σε ό,τι αφορά την έτερη διοργάνωση, αυτή του Κυπέλλου Αττικής, ο Αμύντας ξεκίνησε την πορεία του στη Β' Φάση με εκτός έδρας αγώνα απέναντι στο Παγκράτι. Δεν δυσκολεύτηκε να ξεπεράσει το εμπόδιο, έχοντας σημειώσει σκορ 24-47. Στη 2η Αγωνιστική νίκησε εκτός έδρας την Τούφα Χαλανδρίου με σκορ 27-59. Ακολούθησε αγώνας εντός έδρας για τη «Φάση των 8» απέναντι στον Εύνικο, τον οποίο νίκησε δυσκολότερα με σκορ 60-55. Στον Ημιτελικό, που διεξήχθη στο Κλειστό του Υμηττού, βρέθηκε αντιμέτωπος με τον Άρη Χολαργού, καταφέρνοντας να κερδίσει οριακά με σκορ 51-50. Ο Τελικός της διοργάνωσης έλαβε χώρα στις 15 Φεβρουαρίου 2018 στο Κλειστό Γυμναστήριο του Γέρακα. Εκεί ο Αμύντας διασταύρωσε τα ξίφη του με τη Νέα Κηφισιά, την οποία νίκησε με σκορ 56-48. Με τον τρόπο αυτό προσέθεσε δεύτερο Κύπελλο Αττικής στην τροπαιοθήκη του (και της προπονήτριας Δρακάκη), με τη Μαρία Τριμέρη να αναγνωρίζεται MVP του αγώνα.«Βαθμολογία και Αποτελέσματα Κυπέλλου Γυναικών (Β' Φάση) 2017-2018», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 28 Δεκεμβρίου 2024.«Κυπελλούχος ΕΣΚΑ στις Γυναίκες και πάλι ο Αμύντας», άρθρο στον ιστότοπο Basketa.gr, 15 Φεβρουαρίου 2018. Ανακτήθηκε 28 Δεκεμβρίου 2024.«Κυπελλούχος Ε.Σ.Κ.Α. ο Αμύντας», άρθρο στον ιστότοπο KingSport.gr, 16 Φεβρουαρίου 2018. Ανακτήθηκε 28 Δεκεμβρίου 2024.«Κυπελλούχος Ε.Σ.Κ.Α. ο Αμύντας», άρθρο στον ιστότοπο WomenSports.gr, 16 Φεβρουαρίου 2018. Ανακτήθηκε 28 Δεκεμβρίου 2024. 

 Πορεία στην Α2 Εθνική Κατηγορία (2018-2024) 
Με το νταμπλ Αττικής πλέον στην τροπαιοθήκη του, ο Αμύντας Υμηττού αγωνίστηκε για πρώτη φορά στην ιστορία του στο Πρωτάθλημα της Α2 Εθνικής Κατηγορίας την περίοδο 2018-19. Η παρθενική του εμφάνιση στο θεσμό του Κυπέλλου Ελλάδος έλαβε χώρα στις 30 Σεπτεμβρίου 2018, οπότε και αντιμετώπισε εντός έδρας την ομάδα της Ηλιούπολης. Η πρώτη του προσπάθεια δεν στέφθηκε με ιδιαίτερη επιτυχία και αποκλείστηκε από τη συνέχεια έχοντας ηττηθεί με σκορ 53-67.«Πρόγραμμα και Αποτελέσματα Κυπέλλου Ελλάδος Γυναικών 2018-2019», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 27 Δεκεμβρίου 2024.«Κύπελλο Ελλάδος (Νότος): Ευκολες προκρίσεις για Παναθηναϊκό και Κρόνο», άρθρο στον ιστότοπο WBasket.gr, 30 Σεπτεμβρίου 2018. Ανακτήθηκε 27 Δεκεμβρίου 2024.«Κύπελλο Γυναικών: Αυλαία της Α' Φάσης», άρθρο στον ιστότοπο AgapoToBasket.gr, 30 Σεπτεμβρίου 2018. Ανακτήθηκε 27 Δεκεμβρίου 2024. Σε ό,τι αφορά την αγωνιστική δράση στον Όμιλο Νότου της Α2 Εθνικής, υπό την καθοδήγηση της Φρόσως Δρακάκη και της Βαρβάρας Λιάκου, ο Αμύντας κατάφερε να συγκεντρώσει 9 νίκες και 13 ήττες. Η επίδοση αυτή τον τοποθέτησε στην 9η θέση του τελικού βαθμολογικού πίνακα, η οποία και δεν ήταν αρκετή να συγκρατήσει την ομάδα στην Κατηγορία. Είχε ισοβαθμίσει δε με τον Ο.Α. Χανίων, που τοποθετήθηκε μία θέση υψηλότερα βάσει των μεταξύ τους αποτελεσμάτων.«Βαθμολογία και Αποτελέσματα Α2 Εθνικής Κατηγορίας Γυναικών (1ος Όμιλος) Αγωνιστικής Περιόδου 2018-2019», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 27 Δεκεμβρίου 2024.«Έγραψαν ιστορία, αλλά επιστρέφουν στην Α' ΕΣΚΑ οι Γυναίκες μας», αφιέρωμα στον επίσημο ιστότοπο του συλλόγου, 21 Απριλίου 2019. Ανακτήθηκε 27 Δεκεμβρίου 2024.«Άνετα τον Αμύντα ο Παναθηναϊκός», άρθρο στον ιστότοπο SDNA.gr, 21 Απριλίου 2019. Ανακτήθηκε 27 Δεκεμβρίου 2024. Παραγωγικότερες σκόρερ της ομάδας ήταν την περίοδο αυτή οι αθλήτριες Μαρία Τριμέρη (170 πόντοι σε 21 αγωνιστικές, 8,10 κατά μ.ό.) και Ζωή Μαργώνη (155 πόντοι σε 21 αγωνιστικές, 7,05 κατά μ.ό.).«Στατιστικά Α.Ο. Αμύντας (Γυναίκες)», πληροφορίες από το επίσημο αρχείο της Ελληνικής Ομοσπονδίας Καλαθοσφαίρισης. Ανακτήθηκε 27 Δεκεμβρίου 2024.

Η αγωνιστική περίοδος 2019-20 υπήρξε «ενδιαφέρουσα» από πολλές απόψεις. Η ομάδα του Υμηττού, όπως σε πολλές παλαιότερες περιστάσεις, βρέθηκε να διεκδικεί την κορυφή στο Πρωτάθλημα Α' Κατηγορίας Αττικής απέναντι σε 11 αντιπάλους. Η άφιξη της Πανδημίας του COVID-19 στην Ελλάδα είχε σαν συνέπεια την οριστική διακοπή του Πρωταθλήματος μετά την 20η Αγωνιστική, με δύο να απομένουν πριν τη λήξη της Κανονικής Περιόδου. Εκείνη τη στιγμή η ομάδα βρισκόταν στην 2η θέση με συλλογή από 18 νίκες και 2 ήττες (όσες είχε συλλέξει και η πρωτοπόρος Α.Ε.Κ. Περιστερίου-Δυτικών Προαστίων. Δεν στάθηκε εφικτό να συνεχιστεί το Πρωτάθλημα και έτσι οι βαθμολογίες επικυρώθηκαν όπως ακριβώς είχαν διαμορφωθεί μέχρι την ημέρα διακοπής της αγωνιστικής δράσης.«Βαθμολογία και Αποτελέσματα Α' Κατηγορίας Γυναικών Αττικής Αγωνιστικής Περιόδου 2019-2020», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 27 Δεκεμβρίου 2024. Οι υποχρεώσεις της ομάδας στο Κύπελλο είχαν, εντούτοις, προλάβει να ολοκληρωθούν ομαλά. Στην 1η Αγωνιστική της Β' Φάσης ο Αμύντας νίκησε εκτός έδρας την Άμιλλα Περιστερίου με σκορ 54-66. Ωστόσο γνώρισε τον αποκλεισμό στη 2η Αγωνιστική όπου και ηττήθηκε εντός έδρας από την ομάδα Εστία Φιλίας-Θησέας με σκορ 52-54.«Βαθμολογία και Αποτελέσματα Κυπέλλου Γυναικών Αττικής Αγωνιστικής Περιόδου 2019-2020», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 27 Δεκεμβρίου 2024.

Το καλοκαίρι τόσο οι Εθνικές όσο και οι Τοπικές Κατηγορίες αναδιαρθρώθηκαν με αποτέλεσμα να επιστρέψει ο Αμύντας στην Α2 Εθνική Κατηγορία.«Αναδιάρθρωση Πρωταθλημάτων Ε.Σ.Κ.Α. 2020-2021», ανακοίνωση στον επίσημο ιστότοπο της Ένωσης Σωματείων Καλαθοσφαίρισης Αττικής, καλοκαίρι 2020. Ανακτήθηκε 27 Δεκεμβρίου 2024. Στο Κύπελλο Ελλάδος δεν συμμετείχε, καθώς δεν ήταν υποχρεωτικό.«Πρόγραμμα και Αποτελέσματα Κυπέλλου Ελλάδος Γυναικών 2020-2021», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 27 Δεκεμβρίου 2024. Παρά τις προσπάθειες των διοργανωτών να συμβιβάσουν στο μέτρο του δυνατού τη διεξαγωγή των αθλητικών δραστηριοτήτων με τα υγειονομικά μέτρα, το Πρωτάθλημα 2020-21 διακόπηκε και πάλι λόγω COVID-19, αυτή τη φορά μόλις στη 2η Αγωνιστική, με αποτέλεσμα να θεωρηθεί τελικά από την Ομοσπονδία Καλαθοσφαίρισης η χρονιά ως μη γενόμενη.«Βαθμολογίες και Αποτέλεσματα Αγωνιστικής Περιόδου 2020-2021», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 27 Δεκεμβρίου 2024.«ΕΟΚ: Οριστική διακοπή σε Α2 Γυναικών, Β' και Γ' Εθνική Ανδρών», άρθρο στον ιστότοπο Gazzetta.gr, 15 Ιουνίου 2021. Ανακτήθηκε 22 Αυγούστου 2024. Ανακτήθηκε 27 Δεκεμβρίου 2024.

Το επόμενο φθινόπωρο ο σύλλογος των Αθηνών επέστρεψε στα γήπεδα για τις υποχρεώσεις του στο Κύπελλο Ελλάδος. Η κλήρωση τον έφερε αντιμέτωπο αρχικά με τον Πανιώνιο, τον οποίο αντιμέτωπισε στην πρεμιέρα της Α' Φάσης εκτός έδρας. Ο Αμύντας νίκησε εμφατικά με σκορ 33-77 και αυτή ήταν η πρώτη του ιστορικά νίκη στο θεσμό (25 Σεπτεμβρίου 2021).«Πανιώνιος - Αμύντας 33-77: Πέρασε σαν σίφουνας από τη Νέα Σμύρνη», άρθρο στον ιστότοπο SuperBasket.gr, 25 Σεπτεμβρίου 2021. Ανακτήθηκε 27 Δεκεμβρίου 2024.«Κύπελλο γυναικών: Ο Αμύντας δεν χαρίστηκε στον Πανιώνιο», άρθρο στον ιστότοπο Basketa.gr, 25 Σεπτεμβρίου 2021. Ανακτήθηκε 27 Δεκεμβρίου 2024. Στην επόμενη αγωνιστική της Α' Φάσης αναδείχθηκε ξανά νικητής εκτός έδρας, αυτή τη φορά απέναντι στους Δαναούς Άργους, με σκορ 54-60.«Δεν τα κατάφεραν οι Δαναοί Άργους απέναντι στον Αμύντα», άρθρο στον ιστότοπο ArgolikesEidhseis.gr, 4 Οκτωβρίου 2021. Ανακτήθηκε 27 Δεκεμβρίου 2024.«Κύπελλο γυναικών: Τα αποτελέσματα της 2ης αγωνιστικής της Α' Φάσης - Ποια τα ζευγάρια της Β' Φάσης», άρθρο στον ιστότοπο της εφημερίδας «Φως», 3 Οκτωβρίου 2021. Ανακτήθηκε 27 Δεκεμβρίου 2024. Με τον τρόπο αυτό προκρίθηκε στη «Φάση των 16» όπου και διασταυρώθηκε με την ομάδα του Παναθηναϊκού. Έχοντας ηττηθεί εντός έδρας με σκορ 43-75, γνώρισε τον αποκλεισμό από τη συνέχεια της διοργάνωσης.«Πρόγραμμα και Αποτελέσματα Κυπέλλου Ελλάδος Γυναικών 2021-2022», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 27 Δεκεμβρίου 2024.«Κύπελλο Γυναικών: Πρόκριση για τον Παναθηναϊκό, 75-43 τον Αμύντα», άρθρο στον ιστότοπο Sport24.gr, 9 Οκτωβρίου 2021. Ανακτήθηκε 27 Δεκεμβρίου 2024.«Ο Παναθηναϊκός είχε εύκολο έργο στον Υμηττό», άρθρο στον ιστότοπο ErtNews.gr, 9 Οκτωβρίου 2021. Ανακτήθηκε 27 Δεκεμβρίου 2024. Το Πρωτάθλημα της Α2 Εθνικής Κατηγορίας της χρονιάς 2021-22, εν μέσω αναδιοργάνωσης λόγω των υγειονομικών μέτρων των προηγούμενων πολλών μηνών, διοργανώθηκε με τη συγκρότηση τεσσάρων Ομίλων. Ο Αμύντας τοποθετήθηκε στο 2ο Όμιλο Νότου, με δέκα ακόμη συλλόγους, έχοντας «στο τιμόνι» πάντα τη Δρακάκη. Την περίοδο αυτή, η οποία ολοκληρώθηκε χωρίς περαιτέρω προβλήματα, συγκέντρωσε 15 νίκες και 5 ήττες. Την ίδια επίδοση είχε και η Αγίας Παρασκευή που βάσει των μεταξύ τους αποτελεσμάτων τερμάτισε μία θέση χαμηλότερα από τον Αμύντα. Ο σύλλογος του Υμηττού τοποθετήθηκε στη 2η θέση της τελικής κατάταξης του Ομίλου, για την οποία δεν προβλεπόταν συμμετοχή σε κάποιο μπαράζ ανόδου ή κατάταξης.«Βαθμολογίες και Αποτέλεσματα Αγωνιστικής Περιόδου 2021-2022», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 27 Δεκεμβρίου 2024.«Α2 Γυναικών: Αποτελέσματα (10/4)», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 10 Απριλίου 2022. Ανακτήθηκε 27 Δεκεμβρίου 2024.«Πέρασε από τη Σαντορίνη η ΑΕΚ Περιστερίου», άρθρο στον ιστότοπο AgapoToBasket.gr, 13 Απριλίου 2022. Ανακτήθηκε 27 Δεκεμβρίου 2024. 

Η πρώτη αγωνιστική υποχρέωση της ομάδας για την επόμενη χρονιά αφορούσε το Κύπελλο Ελλάδος, με τον Αμύντα να ξεκινά απευθείας από τη 2η Αγωνιστική της Α' Φάσης. Κληρώθηκε να αγωνιστεί εντός έδρας εναντίον του Αθηναϊκού, ο οποίος εν τέλει επικράτησε με σκορ 55-62. Κατά συνέπεια ο Αμύντας δεν συνέχισε στο θεσμό.«Πρόγραμμα και Αποτελέσματα Κυπέλλου Ελλάδος Γυναικών 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 27 Δεκεμβρίου 2024.«Κύπελλο Γυναικών: Σπουδαία διπλά πήραν Αθηναϊκός και Κρόνος», άρθρο στον ιστότοπο ErtSports.gr, 22 Σεπτεμβρίου 2022. Ανακτήθηκε 27 Δεκεμβρίου 2024. Το Πρωτάθλημα της Α2 Εθνικής για την περίοδο 2022-23 διοργανώθηκε και πάλι με τέσσερις Ομίλους, με τον Αμύντα να τοποθετείται στον 1ο Όμιλο Νότου. Τον τελευταίο συνέθεσαν εννέα ομάδες στο σύνολο. Η λήξη της Κανονικής Περιόδου βρήκε τον Αμύντα στη 2η θέση της κατάταξης, με συγκομιδή από 13 νίκες και 3 ήττες.«Βαθμολογίες και Αποτέλεσματα Αγωνιστικής Περιόδου 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 27 Δεκεμβρίου 2024. Τη χρονιά αυτή διοργανώθηκαν για πρώτη φορά Play-offs αντί για αγώνες μπαράζ, στα πλαίσια των οποίων ο Αμύντας διασταυρώθηκε αρχικά με την Άμιλλα Περιστερίου. Η τελευταία είχε τερματίσει μία θέση χαμηλότερα και είχε ήδη υποστεί δύο ήττες από τον Αμύντα.«Α2 Γυναικών: Αποτελέσματα (5/3)», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 5 Μαρτίου 2023. Ανακτήθηκε 27 Δεκεμβρίου 2024. Η ομάδα του Υμηττού πέτυχε άμεσα την τρίτη νίκη που χρειαζόταν για να προκριθεί με εντός έδρας σκορ 62-59.«Α2 Γυναικών, Play Offs – Έβγαλε… σκούπα ο Αμύντας», άρθρο στον ιστότοπο SuperBasket.gr, 12 Μαρτίου 2023. Ανακτήθηκε 27 Δεκεμβρίου 2024.«Α2 Γυναικών: Αποτελέσματα Play Offs – Play Out», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 12 Μαρτίου 2023. Ανακτήθηκε 27 Δεκεμβρίου 2024. Στη συνέχεια ο Αμύντας διασταυρώθηκε με τα Μελίσσια (από τον έτερο Όμιλο Νότου) τα οποία υποχρέωσε σε δύο διαδοχικές ήττες (με σκορ 69-73 εκτός έδρας και 78-64 εντός έδρας).«Α2 Γυναικών, Play Off – Προβάδισμα πρόκρισης για Αμύντα, 73-69 μέσα στα Μελίσσια», άρθρο στον ιστότοπο SuperBaksket.gr, 29 Μαρτίου 2023. Ανακτήθηκε 27 Δεκεμβρίου 2024.«Α2 μπάσκετ Γυναικών: Δυσκολεύουν τα πράγματα για τον ΚΑΟ Μελισσίων – Ήττα στον πρώτο αγώνα με τον Αμύντα για τα play off», άρθρο στον ιστότοπο Enypografa.gr, 30 Μαρτίου 2023. Ανακτήθηκε 27 Δεκεμβρίου 2024.«Α2 γυναικών: Για την άνοδο Άρης, Ηρακλής και Αμύντας! - Σώθηκαν ΑΕΚ Περιστερίου και Πανόραμα», άρθρο στον ιστότοπο της εφημερίδας «Φως», 2 Απριλίου 2024. Ανακτήθηκε 27 Δεκεμβρίου 2024.«Α2 Γυναικών, Play Off – Προκρίθηκε και περιμένει ο Αμύντας», άρθρο στον ιστότοπο SuperBaksket.gr, 2 Απριλίου 2024. Ανακτήθηκε 27 Δεκεμβρίου 2024. Στο τελευταίο παιχνίδι της χρονιάς αντιμετώπισε τον ίδιο αντίπαλο με το πρώτο: Αμύντας και Αθηναϊκός διεκδίκησαν σε ένα και μοναδικό παιχνίδι την άνοδο στην κορυφαία κατηγορία. Ο Αθηναϊκός απέδειξε ξανά την ανωτερότητά του (είχε τερματίσει και πρώτος στον αρχικό Όμιλο του Αμύντα) νικώντας με σκορ 57-69 και έτσι ο σύλλογος του Υμηττού παρά την υπερπροσπάθεια δεν πέτυχε την ιστορική πρόκριση που επιθυμούσε.«Στην Α1 Ηρακλής και Αθηναϊκός», άρθρο στον ιστότοπο WBasket.gr, 13 Απριλίου 2023. Ανακτήθηκε 27 Δεκεμβρίου 2024.«Επέστρεψε στην Α1 Γυναικών ο Αθηναϊκός », άρθρο στον ιστότοπο του ΣΠΟΡ FM, 11 Απριλίου 2023. Ανακτήθηκε 27 Δεκεμβρίου 2024. 

Το επόμενο φθινόπωρο ο αθηναϊκός σύλλογος ξεκίνησε και πάλι τις αγωνιστικές του υποχρεώσεις από το Κύπελλο Ελλάδος. Για δεύτερη συνεχόμενη χρονιά αποκλείστηκε στην πρεμιέρα, κατόπιν ήττας στον Υμηττό με σκορ 40-48 από την ομάδα του Ιωνικού Νέας Φιλαδέλφειας.«Πρόγραμμα και Αποτελέσματα Κυπέλλου Ελλάδος Γυναικών 2023-2024», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 27 Δεκεμβρίου 2024.«Το Πανόραμα του Κυπέλλου Γυναικών», άρθρο στον ιστότοπο Sdna.gr, 1 Οκτωβρίου 2023. Ανακτήθηκε 19 Αυγούστου 2024. Ανακτήθηκε 27 Δεκεμβρίου 2024. Αφήνοντας οριστικά πίσω την εποχή του COVID-19, το Πρωτάθλημα της Α2 Εθνικής Κατηγορίας επέστρεψε στη φόρμουλα των δύο Ομίλων, Βορρά και Νότου, για την περίοδο 2023-24. Τον Όμιλο του Αμύντα συνέθεσαν 14 ομάδες, καθιστώντας την προσπάθεια διάκρισης των ομάδων πολύ απαιτητική. Στο πλαίσιο αυτό ο Αμύντας συγκέντρωσε μέχρι το πέρας της Κανονικής Περιόδου 20 νίκες και 6 ήττες, καταλαμβάνοντας την 3η θέση στον τελικό βαθμολογικό πίνακα. Ισοβάθμισε δε με την Αγία Παρασκευή, η οποία υπερτερούσε όμως βάσει των μεταξύ τους αποτελεσμάτων.«Βαθμολογίες και Αποτέλεσματα Αγωνιστικής Περιόδου 2023-2024», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 27 Δεκεμβρίου 2024.«Α2 Γυναικών: Έπεσε η αυλαία της regular season – Τα ζευγάρια σε Play Offs και Play Out», άρθρο στον ιστότοπο SuperBasket.gr, 28 Απριλίου 2024. Ανακτήθηκε 27 Δεκεμβρίου 2024. Η ομάδα προκρίθηκε επιτυχώς στα Play-offs όπου και διασταυρώθηκε με την Αγία Παρασκευή, αναζητώντας δύο νίκες για να προχωρήσει στους Τελικούς. Αρχικά κατάφερε να «σπάσει» την έδρα της αντίπαλης ομάδας παίρνοντας το ροζ φύλλο αγώνος με οριακό σκορ 57-59.«Α2 Γυναικών: Προβάδισμα ανόδου για Δάφνη Αγ. Δημητρίου και Αμύντα», άρθρο στον ιστότοπο AllStarBasket.gr, 2 Μαΐου 2024. Ανακτήθηκε 27 Δεκεμβρίου 2024. Στη συνέχεια νίκησε και εντός έδρας την Αγία Παρασκευή με το τελικό σκορ να διαμορφώνεται σε 55-52.«Α2 Γυναικών: Στους τελικούς Ανόδου ο Αμύντας, σώθηκε ο Σπόρτιγκ», άρθρο στον ιστότοπο SuperBasket.gr, 12 Μαΐου 2024. Ανακτήθηκε 27 Δεκεμβρίου 2024. Με τον τρόπο αυτό ο Αμύντας οδηγήθηκε στη σειρά των Τελικών, όπου κλήθηκε να πετύχει πρώτος δύο νίκες απέναντι στον πρωτοπόρο της Κανονικής Περιόδου, Ιωνικού Νέας Φιλαδέλφειας. Η σειρά αποδείχθηκε «σκληρή» και για τις δύο ομάδες, με τον φιλοξενούμενο να επικρατεί και στα τρία παιχνίδια που έλαβαν τελικά χώρα, τα οποία έληξαν όλα με ένα πόντο διαφορά! Αρχικά ο Αμύντας πήρε τη νίκη στη Νέα Φιλαδέλφεια με σκορ 59-60.«Α2 Γυναικών (Playoffs): Ξανά κέρδισε ο Αμύντας και πήρε προβάδισμα ανόδου», άρθρο στον ιστότοπο Basketa.gr, 26 Μαΐου 2024. Ανακτήθηκε 27 Δεκεμβρίου 2024.«Στην Α1 Γυναικών ο Παναθλητικός, βήμα ανόδου ο Αμύντας», άρθρο στον ιστότοπο AllStarBasket.gr, 26 Μαΐου 2025. Ανακτήθηκε 27 Δεκεμβρίου 2024. Σημειώνεται πως ο αγώνας αυτός διεξήχθη δύο φορές, καθώς το αποτέλεσμα του πρώτου ακυρώθηκε κατόπιν ένστασης του Ιωνικού.«Ιωνικός ΝΦ: Κέρδισε την ένσταση, επαναλαμβάνεται ο πρώτος τελικός με Αμύντα», άρθρο στον ιστότοπο Basketa.gr, 22 Μαΐου 2024. Ανακτήθηκε 27 Δεκεμβρίου 2024. Στη συνέχεια ήταν η σειρά του Ιωνικού να αποσπάσει οριακά την εκτός έδρας νίκη με σκορ 60-61.«Α2 Γυναικών (Playoffs): Με τρομερή Καββαδά έμεινε ζωντανός ο Ιωνικός ΝΦ», άρθρο στον ιστότοπο Basketa.gr, 30 Μαΐου 2024. Ανακτήθηκε 27 Δεκεμβρίου 2024.«Α2 γυναικών: Ο Ιωνικός Ν.Φ. ισοφάρισε τον Αμύντα!», άρθρο στον ιστότοπο της εφημερίδας «Φως», 30 Μαΐου 2024. Ανακτήθηκε 27 Δεκεμβρίου 2024. Τέλος, ο Αμύντας επικράτησε στο τρίτο και τελευταίο αγώνα με σκορ 49-50, κερδίζοντας τόσο την άνοδο, όσο και το Πρωτάθλημα Νότου, αμφότερα για πρώτη φορά στην ιστορία της ομάδας.«Α2 Γυναικών (Playoffs): Έγραψε ιστορία ο Αμύντας», άρθρο στον ιστότοπο Basketa.gr, 2 Ιουνίου 2024. Ανακτήθηκε 27 Δεκεμβρίου 2024.«Ιωνικός ΝΦ - Αμύντας 49-50: Πήρε το «θρίλερ» και την άνοδο στην Α1!», άρθρο στον ιστότοπο Gazzetta.gr, 2 Ιουνίου 2024. Ανακτήθηκε 27 Δεκεμβρίου 2024.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλο2018-19 2Α2 Εθνική 9 - 9-13 - - Μαρία Τριμέρη 1η - Α' Φάσης 1-  -  -2020-21 2Α2 Εθνική - - Διεκόπη - - - - --  -  -2021-22 2Α2 Εθνική 2 - 15-5 - - ? Φάση των 16 3-  -  -2022-23 2Α2 Εθνική 2 Play-offs 13-3 3-1 - ? 2η - Α' Φάσης 1-  -  -2023-24 2Α2 Εθνική 1 Play-offs 20-6 4-1 - ? 1η - Α' Φάσης 1-  -  -

 Πρόσωπα 
+Διακεκριμένες ΚαλαθοσφαιρίστριεςΕθνΟνοματεπώνυμο  Φρόσω Δρακάκη     Ζωή Μαργώνη    Λία Ντάνου    Στεφανία Πατέρα  Ναταλί Τζέμη   Μαρία Τριμέρη 
<div style="clear: both">

+ΠροπονητέςΕθνΟνοματεπώνυμοΘητεία  Φρόσω Δρακάκη  Ιαν. 2008 - σήμερα
<div style="clear: both">

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2024-25, ο Α.Ο. Αμύντας Υμηττού λαμβάνει μέρος στο Πρωτάθλημα της Α1 Εθνικής Κατηγορίας Γυναικών, που διοργανώνει η Ελληνική Ομοσπονδία Καλαθοσφαίρισης, καθώς και στο Κύπελλο Ελλάδος. Αποτελεί και την πρώτη ιστορικά περίοδο της γυναικείας ομάδας του Αμύντα στο κορυφαίο διασυλλογικό επίπεδο.

Σε ό,τι αφορά το θεσμό του Κυπέλλου Ελλάδος, ο Αμύντας διαγωνίστηκε αρχικά στη «Φάση των 16» όπου και αναδείχθηκε νικητής εντός έδρας απέναντι στην ομάδα του Π.Α.Ο.Κ. με σκορ 83-69.«Κύπελλο Γυναικών: Αμύντας – ΠΑΟΚ ΚΥΑΝΑ 83-69», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 28 Σεπτεμβρίου 2024. Ανακτήθηκε 27 Δεκεμβρίου 2024.«Κύπελλο Γυναικών (Β' Φάση): Τεράστια νίκη-πρόκριση του Αμύντα επί του Π.Α.Ο.Κ.», άρθρο στον ιστότοπο Basketa.gr, 28 Σεπτεμβρίου 2024. Ανακτήθηκε 27 Δεκεμβρίου 2024. Δεν στάθηκε το ίδιο τυχερός, ωστόσο, στη «Φάση των 8» όπου και γνώρισε επώδυνο αποκλεισμό εντός έδρας από τον Ολυμπιακό Πειραιώς με σκορ 49-81.«Αμύντας - Ολυμπιακός 49-81: Οι ερυθρόλευκες προκρίθηκαν εμφατικά στο Final Four του Κυπέλλου με κορυφαία τη Χριστινάκη», άρθρο στον ιστότοπο Sport24.gr, 4 Δεκεμβρίου 2024. Ανακτήθηκε 27 Δεκεμβρίου 2024.«Αμύντας – Ολυμπιακός 49-81: Με… περίπατο στο Final Four», άρθρο στον ιστότοπο SuperBasket.gr, 4 Δεκεμβρίου 2024. Ανακτήθηκε 27 Δεκεμβρίου 2024.

Έδρα του συλλόγου είναι το Κλειστό Γυμναστήριο Υμηττού (πρώην χώρος της ΠΥΡΚΑΛ), χωρητικότητας 600 καθήμενων θεατών. Πρόεδρος του διοικητικού συμβουλίου είναι ο Άγγελος Ζούπας, αντιπρόεδρος ο Ηλίας Τσίντζας και γενικός αρχηγός ο Χρήστος Παπανικολάου.«Διοικητικό Συμβούλιο», πληροφορίες στον επίσημο ιστότοπο του συλλόγου. Ανακτήθηκε 27 Δεκεμβρίου 2024. Καθήκοντα πρώτης προπονήτριας στο τμήμα ενηλίκων διατηρεί η Φρόσω Δρακάκη, που συμπληρώνει 18 χρόνια στο σύλλογο, ενώ παράλληλα διατελεί και προπονήτρια της γυναικείας Εθνικής Ελλάδος Κωφών.«Εθνική ομάδα μπάσκετ γυναικών: Η Φρόσω Δρακάκη η νέα προπονήτρια», άρθρο στον επίσημο ιστότοπο της Ελληνικής Ομοσπονδίας Αθλητισμού Κωφών, 27 Ιανουαρίου 2023. Ανακτήθηκε 27 Δεκεμβρίου 2024. Βοηθός προπονητή είναι για τρίτη συνεχόμενη χρονιά ο Γιάννης Παπαναστασίου.«Η ιστορική σαιζόν πλησιάζει», ανάρτηση στον επίσημο ιστότοπο του συλλόγου, Καλοκαίρι 2024. Ανακτήθηκε 27 Δεκεμβρίου 2024. Το ρόστερ του Αμύντα Υμηττού για την αγωνιστική περίοδο 2024-25 συνθέτουν οι παρακάτω αθλήτριες: «Α1 Γυναικών: Τα ρόστερ των ομάδων», ανάρτηση στον επίσημο ιστότοπο της Ελληνικής Ομοσπονδίας Καλαθοσφαίρισης, 4 Οκτωβρίου 2024. Ανακτήθηκε 27 Δεκεμβρίου 2024.

 Α.Ο. Αμύντας Υμηττού - Roster 2024-25  
 Αρ. Εθν. Όνοματεπώνυμο Θέση Γέννηση Ύψος 6  Μαργώνη, Ζωή 1  170 cm 9  Λαμπράκη, Δήμητρα 5  185 cm 10  Καλομιτσίνη, Έλλη 2  177 cm 12  Μαζαράκη, Νικολέτα 4  178 cm 13  Βαρβιτσιώτη, Σοφία 5  179 cm 15  Πλυτά, Ελίνα 2  174 cm 17  Καραδήμου, Έλενα 2  172 cm 18  Γεωργακοπούλου, Εύα 2  175 cm 20  Μπέρκμαν, Μίγια 5  191 cm 22  Ντάνου, Λία 2  177 cm 23  Σκοτ, Όνεστι 1  178 cm 31  Μουστάκα, Αθηνά 2  172 cm 32  Μπράουν, Όσλιν 3-4  186 cm
 Προπονητής: Φρόσω Δρακάκη   Ενημέρωση: 24 Δεκεμβρίου 2024

 Τμήμα Νέων Γυναικών (U23) 
Την αγωνιστική περίοδο 2023-24 ο Αμύντας δημιούργησε δεύτερη γυναικεία ομάδα, ειδικά για αθλήτριες νεαρότερες των 23 ετών, με την οποία δήλωσε συμμετοχή στο τοπικό Πρωτάθλημα της Γ' Κατηγορίας Γυναικών. Η προσπάθεια στέφθηκε με αξιοσημείωτη επιτυχία: το τμήμα κατέκτησε την κορυφή του Πρωταθλήματος με 24 νίκες και 2 ήττες απέναντι σε 13 αντιπάλους. Ως επακόλουθο εξασφάλισε το δικαίωμα συμμετοχής στη Β' Κατηγορία την αγωνιστική περίοδο 2024-25. Επιπλέον αγωνίστηκε σε δύο αγώνες της Α' Φάσης του Κυπέλλου Γυναικών Αττικής: στον πρώτο νίκησε εντός έδρας τη Ροδόπολη με σκορ 62-41, ενώ στο δεύτερο γνώρισε εκτός έδρας τον αποκλεισμό από την Παλατιανή με σκορ 46-37.«Αποτελέσματα και Πρόγραμμα Κυπέλλου Γυναικών (Α' Φάση - Ομάδες Β' και Γ' Κατηγορίας) 2023-2024», πληροφορίες στον επίσημο ιστότοπο της Ένωσης Σωματείων Καλαθοσφαίρισης Αττικής. Ανακτήθηκε 27 Δεκεμβρίου 2024. Προπονητής της ομάδας ήταν ο Γιάννης Παπαναστασίου, γυμνάστρια η Βάσω Παπαρδέλα και έφορος ο Ηλίας Νικητάκης.«Η Γιορτή του Αμύντα (U23) για την άνοδο στην Β' Γυναικών!», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 29 Απριλίου 2024. Ανακτήθηκε 27 Δεκεμβρίου 2024.«Νέες (under 23)», πληροφορίες στον επίσημο ιστότοπο του συλλόγου. Ανακτήθηκε 27 Δεκεμβρίου 2024.

 Παραπομπές 

 Εξωτερικοί σύνδεσμοι 

 Α.Ο. Αμύντας Υμηττού, επίσημος ιστότοπος.


 Α.Ο. Αμύντας Υμηττού, επίσημος λογαριασμός στο YouTube.

Καλαθοσφαιριση Γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.
Κατηγορία:Ιδρύσεις ομάδων καλαθοσφαίρισης σε άγνωστο έτος